**ПРОТОКОЛ ОТ ДЕВЕТНАДЕСЕТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 23 февруари 2017 година, начало 09:00 часа**

От общо 51 общински съветници присъстваха 47, отсъстваха: Дауд Ибрям, Борислав Иванов, д-р Севдалин Ангелов и Кристиян Галев.

Заседанието бе открито и ръководено от чл.-кор. проф. Христо Белоев.

**Чл.-кор. проф. Хр. Белоев:** Моля, заемете места в залата и запазете тишина. (коментар от зала не се чува) Откривам сесията на общинския съвет, проверка на кворума. (коментар от зала не се чува) Проверка на кворума. Моля за тишина. Кутинчев, микрофона не работи. Гласували 34, в залата са видимо повече. Имаме кворум, можем да започнем. Предоставям думата на Наталия Маринова, заместник-председател на ОИК да докладва.

**Г-жа Н. Маринова**: Уважаеми дами и господа, съгласно решение 307 от ...

**Чл.-кор. проф. Хр. Белоев:** Кутинчев, микрофоните оправете. Изчакайте.

**Г-жа Н. Маринова:** Уважаеми дами и господа, съгласно решение 307 от 24.01.2017 г. на ОИК предсрочно прекратява пълномощията на Георги Петров Георгиев като общински съветник от листата на политическа партия Българска социалдемокрация в ОбС-Русе и обявява за избран общински съветник, следващия в съответната листа кандидат, а именно Теодор Руменов Георгиев. Моля, г-н Георгиев за заповяда.

**Чл.-кор. проф. Хр. Белоев:** Да, заповядайте.За полагане на клетвата, моля станете.

**Г-жа Н. Маринова:** „Заклевам се в името на Република България да спазвам конституцията и законите на страната и във всичките си действия да се ръководя от интересите на гражданите от Община Русе и да работя за тяхното благоденствие. Заклех се.”

Господин Георгиев положи клетва и подписа удостоверение и клетвена декларация.

 **Чл.-кор. проф. Хр. Белоев:** Да, седнете. Благодаря ви. И да заеме мястото си новия общински съветник. Преминаваме към обсъждане на дневния ред. По дневният ред имате ли някакви предложения, допълнения? Оттеглена е точка 33-та одобряване на ПУП. По дневният ред, други предложения? Режим на гласуване по приемане на дневния ред.

**КВОРУМ – 42. С 42 гласа „за”, 0 „против” и 0 „въздържали се” така се прие следния**

**ДНЕВЕН РЕД**

1. **К.Л. 417** Отчет за изпълнение на решенията на Общински съвет
2. **К.Л. 450** Замяна на притежаваните от Община Русе акции в Проект-Русе АД с акции на дружеството в Арена Русе ЕАД и даване на съгласие за подписване на акционерно споразумение между акционерите в Арена Русе АД
3. **К.Л. 424** Подновяване договора за управление на общинското търговско дружество – лечебно заведение „Медицински център-1-Русе“ ЕООД
4. **К.Л. 428** Откриване на процедура за приватизация на застроен поземлен имот, разположен на ул. „Капитан Райчо Николов“ №1К, гр. Русе, АОС №7711/15.02.2016 г.
5. **К.Л. 423** Инвестиция за изграждане на 6 магазина за пазарна търговия на пазар Здравец-Изток
6. **К.Л. 436** Отнемане на движима вещ, общинска собственост от актива на ОП „Обреден дом-Русе“
7. **К.Л. 434** Утвърждаване списъци на общински жилища, на основание чл. 42, ал. 2 от Закона за общинската собственост
8. **К.Л. 435** Приемане на Решение за установяване позицията на Община Русе по повод въпроси от дневния ред на редовно заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация „ООД – Русе, насрочено за 28.02.2017 г.
9. **К.Л. 437** Предоставя безвъзмездно за управление на Агенцията по заетостта, на част от недвижими имоти – частна общинска собственост, намиращ се в гр. Русе, бул. „Ген. Скобелев“№45, за срок от 5 /пет/ години
10. **К.Л. 438** Учредяване безвъзмездно право на управление върху част от недвижим имот – публична общинска собственост в град Мартен, ул. „Христо Смирненски“ №7 на кметство – Мартен
11. **К.Л. 439** Учредяване на Кметство Сандрово безвъзмездно право на управление върху недвижим имот – общинска собственост, намиращ се в с. Сандрово, Община Русе
12. **К.Л. 440** Прехвърляне на общинска част, представляваща придаваем терен от 10,87 кв. м. по улична регулация, срещу част от 6,59 кв. м. от ПИ №903 – частна собственост към улица О.Т. 343 до О.Т. 344 в кв. 97 по плана на село Николово, Община Русе
13. **К.Л. 441** Прекратяване на съсобственост между Община Русе и физическо лице върху недвижим имот, намиращ се в град Русе, ул. „Борисова“№120
14. **К.Л. 442** Учредяване право на строеж за изграждане на площадкови елементи на газопреносната мрежа – газоизмервателни пунктове в общински поземлен имот с идентификатор 63427.8.207 по кадастралната карта и кадастралните регистри, с адрес: гр. Русе, кв. ИПЗ и общински поземлен имот с идентификатор 63427.1.231 по кадастралната карта и кадастралните регистри, с адрес: гр. Русе, бул. „Родина“
15. **К.Л. 443** Учредяване право на пристрояване към съществуваща сграда в имот общинска собственост, находящ се в гр. Мартен, ул. „Страхил войвода“ №45
16. **К.Л. 444** Откриване процедура за продажба на общински недвижим имот, намиращ се в село Сандрово, по реда на чл. 35, ал. 3 от ЗОС
17. **К.Л. 425** Промяна на начина на трайно ползване на имот в землището на с. Червена вода
18. **К.Л. 429** Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ
19. **К.Л. 430** Провеждане на публичен търг с явно наддаване за отдаване под наем на части от терени - публична общинска собственост, за разполагане на рекламно-информационни елементи на територията на град Русе с изобразителна площ над 3,00 кв.м., съгласно чл. 57 от Закона за устройство на територията
20. **К.Л. 448** Списък на спортните обекти и съоръжения – общинска собственост, които ще се отдават под наем по Закона за физическото възпитание и спорта през 2017 г.
21. **К.Л. 420** Определяне на пасища, мери за общо и индивидуално ползване и одобряване на годишен план за паша
22. **К.Л. 426** Годишен план за ползване на дървесина в общински горски фонд Тетово за 2017 година
23. **К.Л. 445** Информация за изменения на Бюджета на Община Русе към 31.12.2016 година
24. **К.Л. 446** Корекция на Бюджета на Община Русе за 2017 г.
25. **К.Л. 447** Допълване на списъка на лицата и длъжностите, имащи право на транспортни разходи, съгласно чл. 39, ал. 1 от ПМС №374/22.12.2016 г. от Бюджет 2017 година, утвърден с Решение на Общински съвет №436/31.01.2017 г. – Приложение №18
26. **К.Л. 449** Годишен финансов отчет и отчет за дейността на Общинска фондация „Русе – град на свободния дух“ за 2016 г.
27. **К.Л. 432** Приемане на бюджет и насоки за работа на Фондация „Русе-град на свободния дух“ за 2017 г.
28. **К.Л. 418** Приемане на Правилник за работата на Програма „Култура“ на Община Русе за финансиране на проекти в областта на изкуството и културата
29. **К.Л. 421** Участие в процедура за присъждане на Етикет за добро управление на местно ниво
30. **К.Л. 427** Даване на съгласие за издаване на запис на заповед от Община Русе, без протест и разноски в полза на МРРБ, Управляващ орган на Оперативна програма „Региони в растеж“ – Главна дирекция „Градско и регионално развитие“ по проект „Реконструкция и рехабилитация на пешеходна среда и изграждане на зони за обществен отдих“
31. **К.Л. 431** Даване на съгласие за издаване на запис на заповед от Община Русе, без протест и разноски в полза на МРРБ, Управляващ орган по Оперативна програма „Региони в растеж“ – Главна дирекция „Градско и регионално развитие“ по проект „Интегрирана система за градски транспорт на гр. Русе – 2 етап“
32. **К.Л. 433** 1. Приемане на промяна в наименованията, капацитета и вида на социалните услуги – делегирани от държавата дейности. 2. Актуализиране на Общинска стратегия за развитие на социалните услуги в Община Русе 2016-2020 г.
33. **К.Л. 422** Одобрява на подробен устройствен план /ПУП/ - Парцеларен план за техническа инфраструктура извън урбанизираната територия – водопроводно отклонение до ПИ 63427.227.6 в местност „Над линията“, землище на гр. Русе
34. **К.Л. 419** Приемане на Наредба за изменение и допълнение на Наредба №17 за символиката на Община Русе
35. Упълномощаване представляващия Община Русе в СД на дружеството да гласува за предоговаряне на банков кредит
36. Промяна в състава на комисиите
37. Избор на обществен посредник
38. Изказванe на Светлозар Ангелов – вх.№ 121/13.02.2017 г.

**Чл.-кор. проф. Хр. Белоев:** Преди 1 точка, мартеничките са от КИС-13 с пожелание за здраве, щастие и успехи.

**1 Точка**

**Отчет за изпълнение на решенията на Общински съвет**

**Чл.-кор. проф. Хр. Белоев:** Мевлюдов, заповядай.

**Г-н Ерд. Мевлюдов:** Благодаря. Уважаеми госпожи и господа общински съветници, предлагаме ма вашето внимание отчет за изпълнение на решенията на общински съвет от месец май 2016-та до месец октомври 2016-та година включително. Поддържаме така направеното предложение.

**Чл.-кор. проф. Хр. Белоев:** Да, имате ли някакви допълнения? Няма, режим на гласуване по точката.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 438**

На основание чл. 21, ал.1, т. 24 от Закона за местното самоуправление и местната администрация, Общинският съвет реши:
1. Приема отчета на кмета за изпълнение решенията на Общински съвет – Русе за периода май 2016 г. – м. октомври 2016 г. включително, съгласно Приложение № 1.

**2 Точка**

**Замяна на притежаваните от Община Русе акции в Проект-Русе АД с акции на дружеството в Арена Русе ЕАД и даване на съгласие за подписване на акционерно споразумение между акционерите в Арена Русе АД**

 **Чл.-кор. проф. Хр. Белоев:** Искрен Илиев.

 **Г-н Искр. Илиев:** Уважаеми общински съветници, на вашето внимание е едно предложение за замяна на акциите на Община Русе 38% в „Проект Русе“АД, срещу акции, които „Проект Русе“ притежава в „Арена Русе“ ЕАД. Това се налага в изпълнение на договора за дългосрочно сътрудничество и реализация на проект и неговото допълнение със споразумение, утвърдено от Общински съвет-Русе на 19.07.2016 г. Решението има 2 основни пункта, първо замяна на акциите, направена е оценка и проекта на договора за замяна е пред вас. Вторият пункт е подписване на акционерно споразумение във вече новото дружество, където общината ще стане акционер, то също ви е раздадено. По време на обсъждания в комисиите се наложи една малка корекция, чл. 14 става 14.1. и се добавя „чл. 14.2. независимо от настъпването на събитията по чл. 14.1. настоящото споразумение запазва своето действие до изпълнение на задължението по чл. 13.1. или заплащане на обезщетението по чл. 13.2“. Това е във връзка с направено от г-жа Нина Крушева предложение за промяна на акционерно споразумение. Да ви кажа само, че в залата са представители на частния партньор по проекта, ако имате някакви въпроси към тях също може да ги питате, ако решите да изслушвате.

 **Чл.-кор. проф. Хр. Белоев**: Да, благодаря. Въпроси и изказвания? Не виждам, режим на гласуване по точката.

**КВОРУМ – 44. С 39 гласа „за”, 0 „против” и 5 „въздържали се” се прие**

**РЕШЕНИЕ № 439**

 На основание чл.21, ал.2, във връзка с чл.21, ал.1, т.9 от ЗМСМА, Общинският съвет реши:

1. Дава съгласие да бъдат заменени 38.01 % акции, които Община Русе притежава в капитала на „Проект Русе“ АД срещу 49 % от притежаваните от „Проект Русе“ АД акции в капитала на „Арена Русе“ АД.
2. Възлага на Кмета на Община Русе да подпише Договора за замяна на акциите по точка 1 от настоящото решение /Приложение 1/, както и да извърши всички необходими правни и фактически действия по осъществяване на замяната.
3. Утвърждава текста на Акционерно споразумение на акционерите, записали акции в капитала на „Арена Русе“ АД. /Приложение 2/.
4. Възлага на Кмета на Община Русе да подпише Акционерното споразумение по точка 3 от настоящото решение след като Община Русе придобие 49 % от акциите в капитала на „Арена Русе“ АД.

**3 Точка**

**Подновяване договора за управление на общинското търговско дружество – лечебно заведение „Медицински център-1-Русе“ ЕООД**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова**: Уважаеми общински съветници, договора за управление на д-р Стоянов изтича. Дружеството през годините е формирало положителен финансов резултат, няма задължения, виждате отчета на управителя. В тази връзка предлагаме договора за управление да бъде удължен с още 3 години. Поддържам предложението във вида, в който сме го внесли с едно допълнение, в точка 2 размера на възнаграждението да бъде 400 на сто от отчетната средна месечна брутна работна заплата. Върху тази стойност се обединиха всички комисии на общинския съвет, където беше разгледано това предложение.

 **Чл.-кор. проф. Хр. Белоев:** Благодаря. Въпроси и изказвания по точката? Не виждам, режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 440**

На основание чл. 21, ал. 2, във връзка с чл. 21, ал. 1, т. 9 ЗМСМА, чл. 137, ал. 1, т. 5, чл.147, ал.2 от Търговския закон, чл. 62, ал.3, чл. 63, ал. 4 от Закона за лечебните заведения, чл. 10, ал. 1, т. 5, чл. 22, ал.1, чл.31а от Наредба № 9 на ОбС - Русе, Общинският съвет реши:

1. Дава съгласие за удължаване договора за управление на д-р Стоян Ненков Стоянов за Управител на „Медицински център–1–Русе” ЕООД за срок от три години, считано от 30.03.2017 г.
2. Определя месечно възнаграждение на Управителя на „Медицински център–1–Русе” ЕООД в размер на 400 на сто от отчетената средна месечна брутна работна заплата в заведението.
3. Упълномощава Кмета на Община Русе да сключи допълнително споразумение към договора за управление на д-р Стоян Ненков Стоянов.

**4 Точка**

**Откриване на процедура за приватизация на застроен поземлен имот, разположен на ул. „Капитан Райчо Николов“ №1К, гр. Русе, АОС №7711/15.02.2016 г.**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова**: Имотът е включен в годишния план за приватизация за 2017 г., вървим по процедура, поддържам предложението.

 **Чл.-кор. проф. Хр. Белоев:** Благодаря. Въпроси и изказвания по точката? Не виждам, режим на гласуване.

**КВОРУМ – 46. С 45 гласа „за”, 0 „против” и 1 „въздържали се” се прие**

**РЕШЕНИЕ № 441**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4 ЗПСК и чл. 3, т. 3 и чл. 7, т. 11 от Наредба за устройство и работа на органите за приватизация и следприватизационен контрол на ОбС - Русе, Общинският съвет реши:

1. Открива процедура за приватизация на застроен поземлен имот, с идентификатор 63427.3.322 /шестдесет и три хиляди четиристотин двадесет и седем, точка/, с площ 7337 кв.м. по кадастралната карта и кадастралните регистри на гр. Русе, с начин на трайно предназначение на територията: урбанизирана, с начин на трайно ползване: за друг вид производствен, складов обект, а съгласно действащия регулационен план на гр. Русе УПИ XI-156 /урегулиран поземлен имот, единадесет римско, тире, сто и петдесет и шест арабско/, кв. ЗПЗ, одобрен със Заповед №РД-01-979/02.04.2007г., заедно с изградената в него едноетажна масивна сграда с идентификатор 63427.3.322.1 /шестдесет и три хиляди четиристотин двадесет и седем, точка, триста двадесет и две, точка, едно/, със застроена площ 89 кв.м., с предназначение: промишлена сграда, намиращ се на ул. „Капитан Райчо Николов“ №1К, гр. Русе, съгласно АОС №7711/15.02.2016 г.
2. Упълномощава Кмета на общината с правата и задълженията на „възложител”, съгласно „Наредба за възлагане извършването на дейности, свързани с подготовката за приватизация или със следприватизационния контрол, включително процесуално представителство”.

**5 Точка**

**Инвестиция за изграждане на 6 магазина за пазарна търговия на пазар Здравец-Изток**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова**: Инвестиционното намерение на „Общински пазари“ ЕООД за 2017 г. предвижда изграждане на 6 търговски обекта на пазар Здравец-Изток“. За тази инвестиция има одобрен проект, стойността е в размер на 140 000 лв. собствени средства. Управителят е тук, ако имате допълнителни въпроси към него, поддържам предложението.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване по точката.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 442**

На основание чл. 21, ал. 2 ЗМСМА, във връзка с чл.21 ал.1 т.23 ЗМСМА и чл. 10, ал.1, т. 9 и чл. 15 от Наредба №9 на Общинския съвет, Общинският съвет реши:

 Дава съгласие общинско търговско дружество „Общински пазари” ЕООД със свои средства в размер на 140 000 лв. да извърши изграждане на 6 търговски обекта за пазарна търговия на пазар Здравец Изток.

**6 Точка**

**Отнемане на движима вещ, общинска собственост от актива на ОП „Обреден дом-Русе“**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Чисто като процедура това предложение трябва да мине за санкция през Общинския съвет. Става въпрос за едно пиано, което от ОП „Обреден дом“ преминава към Общински младежки дом – Русе.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване по точка 6.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 443**

 На основание чл.21, ал.1, т.8, във връзка с чл. 21, ал.2 от ЗМСМА; чл. 12, ал.1 и чл. 52, ал. 4 от ЗОС, общинският съвет реши:

1. Отнема движима вещ - 1 бр. пиано „ Petroff “с балансова стойност 1 100 лв. предоставена за управление на ОП „Обреден дом – Русе“, като същата следва да бъде включена в баланса на Община Русе с балансова стойност 1 100 лв.

2. Изменя Приложение №2 към чл. 13 от Правилника за организация, дейността и управлението на ОП „Обреден дом – Русе“ – Списък на активите, които се предоставят на ОП „Обреден дом – Русе“, допълнено с Решение №8, прието по протокол №2 от 30.11.2015 г. на Общински съвет – Русе, като се заличава 1 бр. пиано „Petroff “ с балансова стойност 1 100 лв.

3. Преминаването на актива по т. 1 от настоящето решение да бъде отразено счетоводно.

**7 Точка**

**Утвърждаване списъци на общински жилища, на основание чл. 42, ал. 2 от Закона за общинската собственост**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Ежегодно Общинския съвет утвърждава списъците на общинските жилища. Подробни са материалите, нямаше забележки към предложението, поддържам го.

 **Чл.-кор. проф. Хр. Белоев:** Да, благодаря. Въпроси и изказвания по точка 7? Не виждам, режим на гласуване.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 444**

На основание чл. 21, ал. 2, във връзка чл. 21, ал. 1, т. 8 от Закона за местното самоуправление и местната администрация, чл. 42, ал. 2 от Закона за общинската собственост и чл. 12, ал. 2 от Наредба №6 за условията и реда за установяване на жилищни нужди, настаняване под наем и разпореждане с жилища – общинска собственост на ОбС-Русе, Общинският съвет реши:

Утвърждава, както следва:

1.Списък №1 на общинските жилища за настаняване под наем на граждани с установени жилищни нужди, включващ 1589 броя апартаменти и 165 броя къщи.

2.Списък №2 на общинските жилища от ведомствения фонд, включващ 50 броя апартаменти и 2 броя апартаменти – защитени жилища.

3.Списък №3 на общинските жилища от резервния фонд, включващ 125 броя жилищни имоти.

4.Списък №4 на общинските жилища за продажба на правоимащи по ЗУПГМЖСВ, включващ 3 броя къщи (4 броя жилища – реални части).

**8 Точка**

**Приемане на Решение за установяване позицията на Община Русе по повод въпроси от дневния ред на редовно заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация „ООД – Русе, насрочено за 28.02.2017 г.**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Поддържам предложението с една корекция във връзка с постъпилото в Община Русе писмо от областния управител на Област Русе и председател на Асоциацията по ВиК-Русе. Текстът „зала 1“ в решението да се чете „зала 613 на 6 етаж“.

 **Чл.-кор. проф. Хр. Белоев:** Благодаря. Въпроси, изказвания? Не виждам, режим на гласуване.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 445**

На основание чл.21, ал.2, във връзка с чл.21, ал.1, т.23 от Закона за местното самоуправление и местната администрация, във връзка с чл.198б, т.2 и чл.198е, ал.3 и ал.5 от Закона за водите, във връзка с чл.5, ал.5 и ал.6 от Правилника за организацията и дейността на асоциациите по водоснабдяване и канализация, Общинският съветреши:

I. При невъзможност за лично участие на Кмета на Община Русе в заседанието на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 28.02.2017 г. от 11:00 часа в Зала № 1 на Областна администрация - Русе, оправомощава г-н Димитър Наков - Заместник-Кмет на Община Русе с ресор „Устройство на територията” да представлява Община Русе на заседанието на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено в горепосочените време и място.

II. Оправомощава представителя на Община Русе да подкрепи и да гласува положително по точките от дневния ред на заседанието на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 28.02.2017 г. от 11:00 часа в Зала 613, ет.6 на Областна администрация - Русе, както следва:

1. Приемане на отчета за дейността на Асоциацията по ВиК – Русе за 2016 година.

 2. Приемане на отчет за изпълнението на бюджета на Асоциацията по ВиК – Русе за 2016 година

 3. Приемане на бюджета на Асоциацията по ВиК – Русе за 2017 г.

 4. Приемане на решение на основание чл.4.2., буква „г“, във връзка с чл.6.4., букви „д“ и „е“ от Договора между Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе и „Водоснабдяване и канализация“ ООД – Русе в сила от 01.01.2016 г. за съгласуване на План за стопанисване, експлоатация и поддържане на Активите, изготвен от ВиК оператора – „Водоснабдяване и канализация“ ООД – Русе.

 5. Приемане на решение на основание чл.5.5., буква „а“, във връзка с чл.6.4., букви „д“ и „е“ от Договора между Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе и „Водоснабдяване и канализация“ ООД – Русе в сила от 01.01.2016 г. за съгласуване на План за опазване на околната среда, изготвен от ВиК оператора и с предоставено становище от РИОСВ – Русе.

 6. Приемане на годишен финансов отчет на Асоциацията по ВиК – Русе за 2016 год.

 7. Други.

III. При настъпване на промени в процеса на обсъжданията на въпросите от дневния ред на заседанието на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 28.02.2017 г. от 11:00 часа в Зала №1 на Областна администрация - Русе, оправомощава представителя на Община Русе да гласува по вътрешно убеждение, ръководейки се и защитавайки интересите на Община Русе.

**9 Точка**

**Предоставя безвъзмездно за управление на Агенцията по заетостта, на част от недвижими имоти – частна общинска собственост, намиращ се в гр. Русе, бул. „Ген. Скобелев“№45, за срок от 5 /пет/ години**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Агенцията по заетостта е поискала удължаване на договора, разгледано е на комисия общинска собственост, поддържам предложението. Предлагаме срокът да е 5 години.

 **Чл.-кор. проф. Хр. Белоев:** Благодаря. Въпроси, изказвания? Не виждам, режим на гласуване по точка 9.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 446**

 На основание чл. 21, ал. 1, т. 8 и чл. 21, ал. 2 от ЗМСМА; чл. 12, ал. 3 от ЗОС и чл. 12, ал. 2 от Наредба № 1 за общинската собственост, общинският съвет реши:

 Предоставя безвъзмездно за управление част от недвижим имот-частна общинска собственост, а именно част от самостоятелен обект в сграда с идентификатор 63427.2.4805.3.3, представляваща стаи №№ 304, 310, 311, 312, 313 и 314 с обща площ 145,10 кв.м., намиращи се на ІІІ-тия етаж в административната сграда по бул. „Ген. Скобелев” № 45, предмет на АОС № 6643/16.02.2012 г., на Агенцията по заетостта за нуждите на Дирекция „Регионална служба по заетостта”-Русе, за срок от 5 /пет/ години.

 Решението подлежи на оспорване чрез ОбС-Русе пред Административен съд-Русе в 14-дневен срок от съобщаването му.

**10 Точка**

**Учредяване безвъзмездно право на управление върху част от недвижим имот – публична общинска собственост в град Мартен, ул. „Христо Смирненски“ №7 на кметство – Мартен**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Нямам какво да допълня към това предложение, поддържам го.

 **Чл.-кор. проф. Хр. Белоев:** Имаме положително становище на кмета на Мартен. Въпроси, изказвания? Не виждам, режим на гласуване по точка 10.

**КВОРУМ – 45. С 42 гласа „за”, 0 „против” и 3 „въздържали се” се прие**

**РЕШЕНИЕ № 447**

На основание чл.21, ал.2, във връзка с чл.21, ал.1, т.8 от ЗМСМА, чл.12, ал.1 и ал.4 от ЗОС, във връзка с чл.10, ал.2 от Наредба №1 за общинската собственост на Общински съвет – Русе, Общинският съвет реши:

Дава съгласие за учредяване безвъзмездно право на управление на Кметство - Мартен върху част, представляваща помещение с площ от 80,83 кв.м., разположено в източната част на първия етаж на двуетажна масивна административно-търговска сграда със застроена площ 1538,58 кв.м., изградена в поземлен имот №0.277 по кадастралния план на гр. Мартен, ЕКАТТЕ: 47336, Община Русе, представляващ УПИ VIII-277 – за Общински център в кв. 18 А по регулационния план на гр. Мартен, с адрес: град Мартен, ул. „Христо Смирненски” № 7, предмет на АПОС №7332/02.09.2014 г., вписан под №139, том 30, н.д.5904, дв.вх. 11848, вх. №12076 от 12.09.2014 г. по описа на Службата по вписванията – Русе.

**11 Точка**

**Учредяване на Кметство Сандрово безвъзмездно право на управление върху недвижим имот – общинска собственост, намиращ се в с. Сандрово, Община Русе**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Само допълвам, че става въпрос за спортната зала по борба. Поддържам предложението.

 **Чл.-кор. проф. Хр. Белоев:** Благодаря. Въпроси, изказвания? Също така имаме положително становище на кмета. Режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 448**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 12, ал. 1 и ал.4 от ЗОС и чл. 10, ал. 2 от Наредба №1 за общинската собственост на Общински съвет – Русе, Общинския съвет реши:

 Учредява на Кметство с. Сандрово безвъзмездно право на управление върху недвижим имот-общинска собственост, представляваш УПИ I – спортен терен в кв. 74, по регулационния план на с. Сандрово, ЕКАТТЕ 65348, с площ 38 284 кв.м., заедно с изградената в имота сграда №65348.501.829.1 по кадастралния план на село Сандрово, с предназначение: друг вид обществена сграда, със застроена площ 111 кв.м., намиращ се в село Сандрово, Община Русе, предмет на АПОС №8138/21.12.2016 г.

**12 Точка**

**Прехвърляне на общинска част, представляваща придаваем терен от 10,87 кв. м. по улична регулация, срещу част от 6,59 кв. м. от ПИ №903 – частна собственост към улица О.Т. 343 до О.Т. 344 в кв. 97 по плана на село Николово, Община Русе**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Стандартна процедура, придаваем терен по улична регулация. Поддържам предложението.

 **Чл.-кор. проф. Хр. Белоев:** Благодаря. Въпроси и изказвания по тази точка? Не виждам. Режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 449**

 На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, с цел прилагане на регулацията, Протокол №13/17.01.2017 г. на Комисията по общинска собственост, скица за ПУП-ПР за ПИ №903 в кв. 97 по плана на село Николово, Община Русе, във връзка със Заповед №РД-01-3583/07.12.2016 г. на Кмета на Община Русе за одобряване на ПУП-ПР на ПИ №903 в кв. 97 по плана на село Николово, Община Русе, Общинският съвет реши:

 1. Да се прехвърли общинска част, представляваща придаваем терен от 10,87 кв.м. по улична регулация, срещу част от 6,59 кв.м. от ПИ №903 – частна собственост към улица О.Т. 343 до О.Т. 344 в кв. 97 по плана на село Николово, Община Русе и доплащане от Сашо Димитров Русанов на Община Русе цена в размер на 70,00 лв. (седемдесет лева) и дължимите данъци и такси.

 2. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**13 Точка**

**Прекратяване на съсобственост между Община Русе и физическо лице върху недвижим имот, намиращ се в град Русе, ул. „Борисова“№120**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Предложението касае прекратяване на съсобственост между частно лице и Община Русе чрез продажба на частта на общината. Нямаше корекции към това предложение.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 450**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, във връзка с чл.8, ал.9, чл. 36, ал. 1, т. 2 и чл. 41, ал. 2 от Закона за общинската собственост, чл. 34, ал. 1, т. 2 от Наредба № 1 за общинската собственост на Общински съвет – Русе, Общинският съвет реши:

1. Допълва годишната програма за управление и разпореждане с имотите – общинска собственост за 2017 г., като включва недвижим имот представляващ 1,134/19,12 кв.м. идеални части от самостоятелен обект с идентификатор 63427.2.4886.1.101, с предназначение: жилище, апартамент, с площ 19,12 кв.м. по кадастралната карта и кадастралните регистри на град Русе, с адрес на имота: град Русе, ул. „Борисова” №120, вх.5, ет.1, предмет на акт за частна общинска собственост вписан под №8141 от 27.01.2017 г. в актовите книги на имотите – общинска собственост към отдел “Общинска собственост”, дирекция „Икономика и управление на собствеността” при Община Русе, вписан под №80, том 2, двр №857, вх. №871/01.02.2017 г. в Агенция по вписванията - Службата по вписванията – град Русе, с прогнозен приход от продажбата му в размер на 800,00 лева, без включени дължими данъци и такси

2. Дава съгласие за прекратяване на съсобствеността между Община Русе и Юрий Неделчев Дяков, чрез продажба на частта на Община Русе, съставляваща 1,134/19,12 кв.м. идеални части от самостоятелен обект с идентификатор 63427.2.4886.1.101, с площ 19,12 кв.м. с предназначение: жилище, апартамент, предмет на Акт за частна общинска собственост, вписан под №8141 /27.01.2017 г., вписан под №80, том 2, двр №857, вх. №871/01.02.2017 г. в Агенция по вписванията - Службата по вписванията – град Русе на Юрий Неделчев Дяков на цена в размер на 800,00 лева, без включени дължими данъци и такси.

3.Дължимите данъци и такси по сделката са за сметка на купувача.

**14 Точка**

**Учредяване право на строеж за изграждане на площадкови елементи на газопреносната мрежа – газоизмервателни пунктове в общински поземлен имот с идентификатор 63427.8.207 по кадастралната карта и кадастралните регистри, с адрес: гр. Русе, кв. ИПЗ и общински поземлен имот с идентификатор 63427.1.231 по кадастралната карта и кадастралните регистри, с адрес: гр. Русе, бул. „Родина“**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Предложението по искане на „Овъргаз мрежи“ АД за изграждане на площадкови елементи на газопреносната мрежа. Поддържам предложението.

 **Чл.-кор. проф. Хр. Белоев:** Благодаря. Въпроси и изказвания по тази точка? Не виждам, режим на гласуване.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 451**

 На основание чл.21, ал.2, във връзка с чл.21, ал.1, т.8 от Закона за местно самоуправление и местна администрация, във връзка с чл.8, ал.1, ал.9 и ал.10, чл.37, ал. 4, т.4 и чл.41, ал.2 от Закона за общинска собственост, във връзка с чл.40, ал.1 от Наредба №1 на Общинския съвет Русе, във връзка с чл.62, ал.2 от Закона за енергетиката, протокол №8/22.06.2016 г. на Комисията по общинска собственост и заявления за откриване процедура за учредяване на право на строеж, Общинският съветреши:

1. Допълва годишната програма за управление и разпореждане с имотите – общинска собственост за 2017 г., с учредяване на право на строеж в следните имоти общинска собственост:

1.1. Поземлен имот с идентификатор 63427.8.207 по кадастралната карта и кадастралните регистри на гр. Русе, с площ 4034 кв.м., с начин на трайно предназначение на територията: урбанизирана, с начин на трайно ползване: за съоръжение на топлофикационен провод, находящ се в гр. Русе, Източна промишлена зона, предмет на Акт за частна общинска собственост №8151/19.01.2017 г., за изграждане на площадков елемент на газопреносната мрежа – газоизмервателен пункт с размери 1,25/1,60 м. и застроена площ в размер на 2,00 кв.м., с прогнозен приход в размер на 230,00 лв.

1.2. Поземлен имот с идентификатор 63427.1.231 по кадастралната карта и кадастралните регистри на гр. Русе, с площ 1416 кв.м., с начин на трайно предназначение на територията: урбанизирана, с начин на трайно ползване: за друг вид застрояване, находящ се в гр. Русе, бул. „Родина“, предмет на Акт за частна общинска собственост №8149/18.01.2017 г. за изграждане на площадков елемент на газопреносната мрежа – газоизмервателен пункт с размери 1,25/1,60 м. и застроена площ в размер на 2,00 кв.м., с прогнозен приход в размер на 313,00 лева.

2. Дава съгласие за учредяване на право на строеж на „Овергаз мрежи“ АД за изграждане на площадкови елементи на газопреносната мрежа – газоизмервателни пунктове в следните имоти общинска собственост:

* 1. Поземлен имот с идентификатор 63427.8.207 по кадастралната карта и кадастралните регистри на гр. Русе, с площ 4034 кв.м., с начин на трайно предназначение на територията: урбанизирана, с начин на трайно ползване: за съоръжение на топлофикационен провод, находящ се в гр. Русе, Източна промишлена зона, предмет на Акт за частна общинска собственост №8151/19.01.2017 г., за изграждане на площадков елемент на газопреносната мрежа – газоизмервателен пункт с размери 1,25/1,60 м. и застроена площ в размер на 2,00 кв.м., на цена от 230,00 лв, без включени други дължими данъци и такси.
	2. Поземлен имот с идентификатор 63427.1.231 по кадастралната карта и кадастралните регистри на гр. Русе, с площ 1416 кв.м., с начин на трайно предназначение на територията: урбанизирана, с начин на трайно ползване: за друг вид застрояване, находящ се в гр. Русе, бул. „Родина“, предмет на Акт за частна общинска собственост №8149/18.01.2017 г. за изграждане на площадков елемент на газопреносната мрежа – газоизмервателен пункт с размери 1,25/1,60 м. и застроена площ в размер на 2,00 кв.м., на цена от 313,00 лв., без включени данъци и такси.

**15 Точка**

**Учредяване право на пристрояване към съществуваща сграда в имот общинска собственост, находящ се в гр. Мартен, ул. „Страхил войвода“ №45**

 **Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Нямам допълнение към предложението, поддържам го.

**Чл.-кор. проф. Хр. Белоев:** Въпроси и изказвания по точката? Не виждам, режим на гласуване.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 452**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 38, ал. 2 и чл. 41, ал. 2 от ЗОС, чл. 26, ал. 1, т. 3 и чл. 42, ал. 2 от Наредба №1 на Общински съвет – Русе за общинската собственост и Протокол №13/17.01.2017 г. на Комисията по общинска собственост, Общинският съвет реши:

Дава съгласие за учредяване право на пристрояване за изграждане на едноетажна стопанска постройка със застроена площ 114,65 кв.м. към масивна, еднофамилна жилищна сграда със застроена площ 38 кв.м., разположена в УПИ IV-1728, кв. 107 по регулационния план на гр. Мартен, Община Русе, описан в АЧОС №4161/25.02.2004 г., с адрес гр. Мартен, ул. „Страхил войвода“ №45, на ДАРИН АЛЕКСАНДРОВ ИВАНОВ и ВЕСЕЛКА ГЕОРГИЕВА ИВАНОВА, срещу заплащане на цена в размер на 2189,50 лв., без включени дължими данъци и такси, които се дължат от суперфициарите.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**16 Точка**

**Откриване процедура за продажба на общински недвижим имот, намиращ се в село Сандрово, по реда на чл. 35, ал. 3 от ЗОС**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Процедурата е по реда на чл. 35, ал. 3 от ЗОС, поддържам предложението.

 **Чл.-кор. проф. Хр. Белоев:** Благодаря, положително е становището на кмета на Сандрово. Въпроси и изказвания по тази точка? Не виждам, режим на гласуване.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 453**

На основание чл. 21, ал. 2 и чл. 21, ал. 1, т 8 от Закона за местно самоуправление и местна администрация във връзка с чл. 35, ал. 3 и чл. 41, ал. 2 от Закона за общинска собственост, чл. 31, ал. 1 от Наредба № 1 на Общински съвет - Русе за общинската собственост, във връзка с подадено в общинска администрация заявление за откриване на процедура за продажба и становище изразено в протокол №13 от 17.01.2017 г. на комисията по общинска собственост, Общинският съвет реши:

 1. Дава съгласие за продажба на общински недвижим имот, представляващ урегулиран поземлен имот -I в кв. 64, с плош 890 кв.м., с предназначение: жилищно застрояване, по регулационния план на село Сандрово, Община Русе, област Русе, описан в акт за частна общинска собственост, вписан под №8150 от 18.01.2017 г. в актовите книги на имотите – общинска собственост при отдел “Общинска собственост”, Дирекция „Икономика и управление на собствеността” към Община Русе, вписан под №174, том 1, двр №544. вх. №553 от 24.01.2017 г. в Агенция по вписванията - Службата по вписванията – град Русе, на Надка Йорданова Панчева и Антони Панайотов Панчев на цена от 10 000,00 лева, без дължими данъци и такси.

2. Дължимите данъци и такси са за сметка на купувачите.

Решението подлежи на оспорване в 14-дневен срок от обявяването му по реда на АПК.

**17 Точка**

**Промяна на начина на трайно ползване на имот в землището на с. Червена вода**

 **Чл.-кор. проф. Хр. Белоев:** Заповядайте, Кръстева.

 **Г-жа Н. Кръстева:** Уважаеми общински съветници, уважаеми господин Председател, в деловодството на Община Русе е постъпила молба, в която се изразява желанието имот общинска собственост, находящ се в землището на с. Червена вода да бъде променен от лозе в нива. Предложението е минало на комисия общинска собственост, която е дала положително становище. Това, което мога да дам като пояснение е, че през 2013-та и 2014-та година имота е предлаган като лозе, към настоящия етап е запустял имот.

 **Чл.-кор. проф. Хр. Белоев:** Благодаря, положително становище има и кмета. Въпроси и изказвания по тази точка? Не виждам, режим на гласуване.

**КВОРУМ – 44. С 43 гласа „за”, 0 „против” и 1 „въздържали се” се прие**

**РЕШЕНИЕ № 454**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, Общинският съвет реши:

Дава съгласие да се промени начина на трайно ползване – от „лозе“ в „нива“ на имот № 039114, находящ се в землището на с. Червена вода, Община Русе, местност Коцева чешма, НТП – „лозе“, с площ от 1,470 дка, предмет на АЧОС № 8136/09.12.2016 година.

**18 Точка**

**Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Предлагаме публичен търг на преместваеми обекти – павилиони. Всички обекти са елемент от одобрената от главния архитект схема.

 **Чл.-кор. проф. Хр. Белоев: Благодаря.** Въпроси и изказвания по точка 18? Не виждам, режим на гласуване.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 455**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1 и 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, ал. 2, чл. 3 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общинският съвет реши:

 Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, както следва:

1. Част от терен – публична общинска собственост за поставяне на преместваем обект - павилион за продажба на кафе, ядки, захарни изделия, вестници и списания, намиращ се в гр. Русе, ул. „Хан Аспарух“, пред №18, с площ от 5,10 кв. м – т. 28 от Общата схема за поставяне на преместваеми обекти на територията на гр. Русе, с начална тръжна месечна наемна цена – 60,00 лв. (Шестдесет лева) без включен ДДС.
2. Част от терен – публична общинска собственост за поставяне на преместваем обект – павилион за продажба на кафе, закуски, захарни изделия, находящ се в гр. Русе, ж. к. „Родина“, ул. “Шипка“, преди прелеза, с площ от 5,00 кв. м – т. 381от Общата схема за поставяне на преместваеми обекти на територията на гр. Русе, с начална тръжна месечна наемна цена – 97,00 лв. (Деветдесет и седем лева) без включен ДДС.
3. Част от терен – публична общинска собственост за поставяне на преместваем обект – павилион за цветя №3, в гр. Русе, ул. „Хан Крум“ и ул. „Асен Златаров“, срещу Младежкия център, с площ от 6,00 кв. м, с начална тръжна месечна наемна цена – 77,30 лв. (Седемдесет и седем лева и тридесет стотинки) без включен ДДС.
4. Част от терен – публична общинска собственост за поставяне на преместваем обект – павилион за цветя №9, в гр. Русе, ул. „Хан Крум“ и ул. „Асен Златаров“, срещу Младежкия център, с площ от 6,00 кв. м, с начална тръжна месечна наемна цена – 77,30 лв. (Седемдесет и седем лева и тридесет стотинки) без включен ДДС.
5. Част от терен – публична общинска собственост за поставяне на преместваем обект – павилион за цветя №5, в гр. Русе, ул. „Петър Берон“ и ул. „Св. Троица“ (пред кафе „Шенген“), с площ от 6,00 кв. м, с начална тръжна месечна наемна цена – 77,30 лв. (Седемдесет и седем лева и тридесет стотинки) без включен ДДС.

**19 Точка**

**Провеждане на публичен търг с явно наддаване за отдаване под наем на части от терени - публична общинска собственост, за разполагане на рекламно-информационни елементи на територията на град Русе с изобразителна площ над 3,00 кв.м., съгласно чл. 57 от Закона за устройство на територията**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Предложението касае търг за РИЕ-та над 3 кв.м., поддържам предложението.

 **Чл.-кор. проф. Хр. Белоев: Благодаря.** Въпроси и изказвания? Не виждам, режим на гласуване.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 456**

 На основание чл. 21, ал. 1, т. 8, във връзка с чл. 21, ал. 2 от ЗМСМА, чл. 14, ал. 7, във връзка с чл. 14, ал. 2 от Закона за общинската собственост, във връзка с чл. 57, ал. 1 и ал. 3 от Закона за устройство на територията, във връзка с чл. 11, ал. 1 и ал. 2 от Наредба №1 за общинската собственост на Общински съвет - Русе, във връзка с раздел І, чл. 1, т. 1 и чл. 2, ал. 1, т. 38, раздел ІІ, чл. 3 и чл. 5 от Наредба №2 на Общинския съвет, Общинският съвет реши:

 Дава съгласие да бъде проведен публичен търг с явно наддаване, за отдаване под наем на части от терени - публична общинска собственост, за разполагане на рекламно- информационни елементи на територията на град Русе с изобразителна площ над 3,00 кв. м., за срок от пет години, при начална месечна тръжна цена 15,44 лв. за кв. м. изобразителна площ без включен ДДС, както следва:

1. Позиция № 16 от общата схема в гр. Русе, вход от гр. София, в разделителната тревна ивица, с размери 4,00 м/ 3,00 м;
2. Позиция № 36 от общата схема в гр. Русе, бул. „България“, вдясно, след бул. „Гоце Делчев“, с размери 1,00 м/ 3,50 м;
3. Позиция № 46 от общата схема в гр. Русе, бул. „България“, в разделителната тревна ивица, срещу ТЕЦ, с размери 4,00 м/ 3,00 м;
4. Позиция № 49 от общата схема в гр. Русе, бул. „България“, в разделителната тревна ивица, с размери 4,00 м/ 3,00 м;
5. Позиция № 72 от общата схема в гр. Русе, вляво по пътя за гр. Силистра, след „Дунав мост“, с размери 4,00 м/ 3,00 м;
6. Позиция № 77 от общата схема в гр. Русе, бул. „България“, вдясно, след „Дунав мост“ – посока град София, с размери 4,00 м/ 3,00 м;
7. Позиция № 78 от общата схема в гр. Русе, бул. „България“, вдясно посока София (КАТ), с размери 4,00/ 3,00 м;
8. Позиция № 117-а от общата схема в гр. Русе, бул. „Васил Левски“, преди бул. „Христо Ботев“, с размери 4,00 м/ 3,00 м;
9. Позиция № 143 от общата схема в гр. Русе, бул. „Цар Освободител“, посока автогара – юг, срещу Симовата мелница, с размери 4,00 м/ 3,00 м;
10. Позиция № 145-а от общата схема в гр. Русе, бул. „Бозвели“, вдясно, посока бул. „Цар Освободител“, с размери 4,00 м/ 3,00 м;
11. Позиция № 154 от общата схема в гр. Русе, затревен остров – Кръгово движение, бул. „Цар Освободител“, бул. „Ген. Скобелев“, с размери 4,00 м/ 3,00 м;
12. Позиция № 158 от общата схема в гр. Русе, бул. „Цар Освободител“, до спирка, след кръстовището с бул. „Липник“, в посока „Халите“, с размери 4,00 м/ 3,00 м;
13. Позиция № 161-г от общата схема в гр. Русе, ул. „Александровска“, в тревната площ, южно от ОУ „Отец Паисий“, с размери 4,00 м/ 2,00 м;
14. Позиция № 162 от общата схема в гр. Русе, бул. „Цар Фердинанд“, в разделителната ивица, зад паметника „Стефан Караджа“, посока „Рига“, с размери 4,00 м/ 3,00 м;
15. Позиция № 165 от общата схема в гр. Русе, бул. „Трети март“ № 74, в разделителната ивица, вляво по посока център, с размери 1,30 м/ 5,00 м;
16. Позиция № 166 от общата схема в гр. Русе, бул. „Трети март“, в разделителната ивица, посока център, с размери 2,00 м/ 3,00 м;
17. Позиция № 169 от общата схема в гр. Русе, бул. „Трети март“, вдясно, посока център, с размери 2,10 м/ 5,00 м;
18. Позиция № 181 от общата схема в гр. Русе, бул. „Ген. Скобелев“, вдясно, посока център, с размери 1,80 м/ 2,50 м;
19. Позиция № 182 от общата схема в гр. Русе, бул. „Ген. Скобелев“, южно от училище „Иван Вазов“, с размери 4,00 м/ 3,00 м;
20. Позиция № 189-а от общата схема в гр. Русе, бул. „Липник“, в тревната площ срещу търговски комплекс „Изток“, с размери 4,00 м/ 3,00 м;
21. Позиция № 195-в от общата схема в гр. Русе, бул. „Липник“, в посока „Дунав мост“, с размери 4,00 м/ 3,00 м;
22. Позиция № 197-а от общата схема в гр. Русе, бул. „Липник“, посока КАТ – център, преди бензиностанция „Гея“, с размери 4,00 м/ 3,00 м;
23. Позиция № 216 от общата схема в гр. Русе, бул. „Трети март“, затревен остров срещу „Млекозавод“, с размери 1,75 м/ 5,65 м;
24. Позиция № 217 от общата схема в гр. Русе, ул. „Александровска“, зона В-2, срещу „Халите“, с размери 3х1,20/3,00 рекламна колона
25. Позиция № 218 от общата схема в гр. Русе, бул. „България“, вдясно, след КАТ, по посока София, с размери 2,50 м/ 1,50 м;
26. Позиция № 219 от общата схема в гр. Русе, вход от гр. Варна, вдясно, с размери 2,50 м/ 1,50 м.

**20 Точка**

**Списък на спортните обекти и съоръжения – общинска собственост, които ще се отдават под наем по Закона за физическото възпитание и спорта през 2017 г.**

 **Чл.-кор. проф. Хр. Белоев:** Заповядайте, Богданов.

 **Г-н В. Богданов:** Уважаеми общински съветници, предлагаме ви списък спортни обекти и съоръжения, които ще се отдават под наем през 2017 година по изискванията на Закона за физическото възпитание и спорта. Засега списъкът съдържа 1 обект, а именно спортна зала по батут в СК „Локомотив“. Благодаря ви.

 **Чл.-кор. проф. Хр. Белоев:** Да, благодаря. Въпроси и изказвания по тази точка? Не виждам, режим на гласуване.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 457**

На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 49, ал. 1 от Закона за физическото възпитание и спорта чл. 71, чл. 72, т. 1 и чл.75 ал.1 от Правилника за прилагане на Закона за физическото възпитание и спорта, Общинският съвет реши:

Приема Списък на спортните обекти и съоръжения - общинска собственост, стопанисвани от ОП “Спортни имоти”, за пряко отдаване под наем през 2017 г. по Закона за физическото възпитание и спорта, както следва: Сграда с идентификатор 63427.1.289.15 намираща се в гр. Русе СК ”Локомотив” с площ 1 022.00 кв.м. с предназначение спортна сграда, като зала по батут, предмет на АПОС 5521/31.07.2008.

Описаният по-горе спортен обект се отдава под наем на лицензирани спортни организации и/или на спортни клубове-техни членове за срок от 10/десет/ години при наемна цена, определена от лицензиран независим оценител, притежаващ сертификат за правоспособност по Закона за независимите оценители.

Кметът на Община Русе да извърши последващите, съгласно закона действия.

**21 Точка**

**Определяне на пасища, мери за общо и индивидуално ползване и одобряване на годишен план за паша**

 **Чл.-кор. проф. Хр. Белоев:** Госпожа Кръстева.

 **Г-жа Н. Кръстева:** Стандартна процедура, в съответствие със Закона за собствеността и ползването на земеделските земи. С ваша санкция трябва да вземете 3 решения. С първото определяте пасища и мери за общо и индивидуално ползване. С второто решение определяте размера и местоположението на мерите и пасищата за общо и индивидуално ползване. И с третото решение предоставяте и актуализирате ползването на мерите и пасищата.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 458**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл.37и, ал. 3, чл. 37о, ал. 1 и ал. 4 от ЗСПЗЗ, при съответно приложение на чл. 14, ал. 7 от ЗОС, Общинският съвет реши:

1. Дава съгласие за предоставяне на общински пасища, мери за общо и индивидуално ползване. Подлежащите на разпределение за 2017 – 2018 стопанска година пасища и мери от ОПФ за индивидуално ползване да се отдават под наем за период от шест стопански години.
2. Определя общински пасища, мери за общо и индивидуално ползване, съгласно Приложение № 1.
3. Определя размера и местоположението на мерите и пасищата за общо и индивидуално ползване и утвърждава правила за ползване на общинските пасища, мери съгласно Приложение № 2.
4. Приема Годишния план за паша съгласно Приложение № 3.

**22 Точка**

**Годишен план за ползване на дървесина в общински горски фонд Тетово за 2017 година**

 **Чл.-кор. проф. Хр. Белоев:** Госпожа Кръстева.

 **Г-жа Н. Кръстева:** С ваше решение одобрихте управлението и стопанисването на горите собственост на Община Русе да премине в ОП „Паркстрой Русе“, считано от януари 2017-та. Предлагаме на вашето внимание решение, с което приемате изработения годишен план за ползване на дървесина в гори собственост на Община Русе.

 **Чл.-кор. проф. Хр. Белоев:** Благодаря. Въпроси и изказвания по тази точка? Не виждам, режим на гласуване.

**КВОРУМ – 43. С 43 гласа „за”, 0 „против” и 1 „въздържали се” се прие**

**РЕШЕНИЕ № 459**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 90, ал.2, предложение първо от Наредба № 1 на Общинския съвет - Русе, чл.7, ал.1 и ал.4 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, Общинският съвет реши:

Приема изработения Годишен план за ползване на дървесина в гори, собственост на Община Русе, от ОП ,,Паркстрой – Русе‘‘ за 2017 година, както следва:

ОТГЛЕДНИ СЕЧИ:

* В широколистни гори:
* Стояща маса – 5320 куб.м
* Лежаща маса – 4931 куб.м
* Едра строителна дървесина -1394 куб.м
* Средна строителна дървесина – 1247 куб. м
* Дребна строителна дървесина – 102 куб. м
* Дърва – 2188 куб. м

 Възобновителни сечи:

 В широколистни гори:

* Стояща маса – 1110куб.м
* Лежаща маса – 973 куб.м
* Едра строителна дървесина – 181 куб.м
* Средна строителна дървесина – 107 куб. м
* Дребна строителна дървесина – 9 куб. м
* Дърва – 676 куб. м

Общото ползване от отгледни и възобновителни сечи е 6430 куб. м – стояща маса и 5904 куб. м – лежаща маса.

**23 Точка**

**Информация за изменения на Бюджета на Община Русе към 31.12.2016 година**

 **Чл.-кор. проф. Хр. Белоев:** Госпожа Пенева.

 **Г-жа Ем. Пенева:** Уважаеми дами и господа общински съветници, информацията за изменение на бюджета на Община Русе към 31.12.2016 г. дава сведение за: всички писма от министерството на финансите и други министерства за предоставените трансфери, заповеди на кмета на общината, заповеди на разпоредители на делегирани бюджети за последното 3-месечие на 2016 г., с които е изменен първоначалния план по прихода и разхода, за да получи своята трансформация от първоначален бюджет 102 286 889 лв. до 114 681 794 лв. Тази информация ви е предоставена в Приложение 1. В приложение 2 даваме информация за достигнатия бюджет разпределен по параграфи, по дейности, държавна дейност, местна дейност и дофинансиране. А третото приложение всъщност дава информация за измененията в индикативния разчет на средствата от Европейския съюз и представените данни да обобщени данни по оперативни програми. Информацията е само за сведение.

 **Чл.-кор. проф. Хр. Белоев:** Благодаря. Въпроси и изказвания? Не виждам, това е информация не гласуваме.

**24 Точка**

**Корекция на Бюджета на Община Русе за 2017 г.**

 **Чл.-кор. проф. Хр. Белоев:** Госпожа Пенева.

 **Г-жа Ем. Пенева:** Настоящата корекция на бюджета е свързана с изменението на Наредба 4 за реда и начина за изчисляване и определяне размера на обезпеченията и отчисляванията при депониране на отпадъци, където в единична стойност размера от 47 лв. е променен на 40 лв. В тази връзка става трансформиране на осигурените средства в посока намаление от отчисления в разчет нас разходи в дейност „Чистота“ със сумата от 333 000 лв. В настоящата корекция имаме още една промяна, която е свързана с добавяне на нов обект в Инвестиционната програма, това е обект водопроводно отклонение за общински имот ул. „Пиротска“3, 2 етаж с обща стойност 10 000 лв.

 **Чл.-кор. проф. Хр. Белоев:** Благодаря. Въпроси и изказвания по точката? Не виждам, режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 460**

На основание чл.21, ал.2 във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет реши:

**І. ПРИХОДИ – местни дейности**

**Друго финансиране – нето (-/+)**

§9336 „Друго финансиране-операции с активи-предоставени временни

 депозити и гаранции на други бюджетни организации“ +333 000лв.

**Всичко приходи местна дейност +333 000лв.**

**Всичко приходи по бюджета +333 000лв.**

**ІІ. РАЗХОДИ – местни дейности**

ФУНКЦИЯ „Жилищно строителство, комунално стопанство и опазване на околната среда“

Дейност 603 „ВиК”

§5206 „Изграждане на инфраструктурни обекти“

Обект „Водопроводно отклонение за общински имот

улица „Пиротска“ №3 втори етаж“ +10 000лв.

**Всичко за дейност +10 000лв.**

Дейност 623 „Чистота“

§1020 „Външни услуги“ +333 000лв.

Община Русе и квартали 285 728лв.

ОП „Паркстрой“ 20 000лв.

Км. Мартен 4 396лв.

Км. Николово 5 677лв.

Км. Тетово 6 065лв.

Км. Ново село 3 459лв.

Км. Сандрово 1 846лв.

Км. Червена вода 1 225лв.

Км. Хотанца (-)60лв.

Км. Просена 56лв.

Км. Семерджиево 1 062лв.

Км. Басарбово 1 405лв.

Км. Ястребово 11лв.

Км. Бъзън 2 130лв.

**Всичко за дейност**  **+333 000лв**.

**Всичко за функция +343 000лв.**

ФУНКЦИЯ „Разходи некласифицирани в другите функции”

Дейност 998 „Резерв”

§9700 „Резерв за непредвидени и неотложни разходи“ -10 000лв.

**Всичко за дейност: -10 000лв.**

**Всичко за функция: -10 000лв.**

**Всичко разходи местни дейности: +333 000лв.**

**Всичко разходи по бюджета +333 000лв.**

**25 Точка**

**Допълване на списъка на лицата и длъжностите, имащи право на транспортни разходи, съгласно чл. 39, ал. 1 от ПМС №374/22.12.2016 г. от Бюджет 2017 година, утвърден с Решение на Общински съвет №436/31.01.2017 г. – Приложение №18**

 **Чл.-кор. проф. Хр. Белоев:** Госпожа Пенева.

 **Г-жа Ем. Пенева:** Поддържаме предложението във вида, в който е входирано.

 **Чл.-кор. проф. Хр. Белоев:** Благодаря.Въпроси и изказвания по точката? Не виждам, режим на гласуване.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 461**

На основание чл. 21, ал. 2, във връзка с чл. 21, ал. 1, т. 6 от ЗМСМА, чл.39 ал.1 от Постановление №374 от 22.12.2016 година за изпълнението на държавния бюджет на Република България за 2017г., Общинският съвет реши:

Утвърждава допълване на Приложение №18 Списък на лицата и длъжностите, имащи право на транспортни разходи, утвърдено с Решение на Общински съвет №436/31.01.2017 г., както следва:

*Добавя се:*

*ДГ „Иглика“*

|  |  |  |
| --- | --- | --- |
| 1. Диляна Атанасова Генова – Старши учител - с. Пиргово - гр. Русе - с. Пиргово – билети
2. Марияна Дамянова Варамезова – Старши учител – с. Щръклево – гр. Русе – с. Щръклево – билети
 |  |  |

**26 Точка**

**Годишен финансов отчет и отчет за дейността на Общинска фондация „Русе – град на свободния дух“ за 2016 г.**

 **Чл.-кор. проф. Хр. Белоев:** Заповядайте.

 **Г-н Стр. Карапчански:** Благодаря ви. Уважаеми г-н Председател, уважаеми госпожи и господа общински съветници, представям ви годишния отчет за работата на Общинска фондация „Русе – град на свободния дух“. На всеки един от вас колегите от екипа на фондацията са предоставили книжката, която издадохме. Използвам възможността да ви благодаря за ползотворната работа през изминалата година. На вас, на колегите от управителния съвет, на колегите от екипа на фондацията, както и на всички наши дарители и партньори, разбира се и специална благодарност и на медиите за активното и ползотворно сътрудничество. Разч1итам на вашата подкрепа.

 **Чл.-кор. проф. Хр. Белоев:** Благодаря ви. По точката изказвания и въпроси? Не виждам, режим на гласуване.

**КВОРУМ – 44. С 43 гласа „за”, 0 „против” и 1 „въздържали се” се прие**

**РЕШЕНИЕ № 462**

На основание чл. 21, ал.1, т.8 и т.23, във връзка с чл. 21, ал. 2 от ЗМСМА и във връзка с чл.14, т.10 от Раздел IV на Учредителния акт на Фондация „Русе-град на свободния дух“ , както и с чл.7, ал.4 и чл.9, ал.4 от Правилника за реда за осъществяване на общественополезна дейност и за набиране и разходване на имуществото на Фондация „Русе – град на свободния дух“, общинският съвет реши:

1.Приема отчет за дейността на Фондация „Русе – град на свободния дух“ за 2016 г./Приложение№1/

2.Приема годишен финансов отчет на Фондация „Русе – град на свободния дух“ за 2016 г. /Приложение 2/

**27 Точка**

**Приемане на бюджет и насоки за работа на Фондация „Русе-град на свободния дух“ за 2017 г.**

 **Чл.-кор. проф. Хр. Белоев:** Господин Карапчански.

 **Г-н Стр. Карапчански:** Благодаря Ви, господин Председател. Уважаеми госпожи и господа общински съветници, на вашето внимание са проекта за бюджет и насоки за работа през новата година. Всички програми и фондове въведени през изминалата година, в това число стипендиите за талантливи деца, фонда „Местни инициативи“, фонда „Знание и растеж“, наградите посланици на свободния дух, моето училище продължават да бъдат реализирани. Имаме 2 одобрени проекта по трансграничната програма Румъния-България 2014-2020, те са детайлно представени. Така, че вашата подкрепа е изключително важна за нас и през следващата година. Благодаря ви.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване.

**КВОРУМ – 46. С 42 гласа „за”, 0 „против” и 4 „въздържали се” се прие**

**РЕШЕНИЕ № 463**

На основание чл. 21, ал.1, т.8 и т.14, във връзка с чл. 21, ал. 2 от ЗМСМА и във връзка с чл.14, т.7, т.8 и т.9 от Раздел IV на Учредителния акт на Фондация „Русе – град на свободния дух“ , както и с чл.4, ал.1 и ал.3, чл.9, ал.1 от Правилника за реда за осъществяване на общественополезна дейност и за набиране и разходване на имуществото на Фондация „Русе – град на свободния дух“, общинският съвет реши:

1. Приема основни насоки за дейността на Фондация „Русе – град на свободния дух“ за 2017 г./Приложение№1/

2. Приема бюджет на Фондация „Русе – град на свободния дух“ за 2017 г. /Приложение 2/

3.Упълномощава Управителния съвет на Фондация „Русе – град на свободния дух“ да организира провеждането на посочените в насоките конкурси/кампании съобразно приети от УС правила, да определи класираните участници и да предостави определеното финансиране за реализиране на съответното мероприятие в изпълнение на Основни насоки за работа на Фондация "Русе – град на свободния дух" за 2017 г.

**28 Точка**

**Приемане на Правилник за работата на Програма „Култура“ на Община Русе за финансиране на проекти в областта на изкуството и културата**

 **Чл.-кор. проф. Хр. Белоев:** Заповядайте, Ирена Петрова.

 **Г-жа Ир. Петрова:** Уважаеми дами и господа, на вашето внимание е правилника на Програма „Култура“ на Община Русе за финансиране на проекти в областта на изкуството и културата. Това беше обсъждано на всички постоянни комисии на общинския съвет, благодарим на активните от вас, които предложиха прецизиране на текстовете. Това, което произлезе от вашите предложения ще бъде част от правилника, допълнили сме го и той вече изглежда ето така – правилника в точка 1 от решението на Общинския съвет се допълва с текста „Правилникът е неразделна част от решението“. В заглавието на правилника думата „за работа“ отпада. В чл. 5 се създава нова алинея 2 със следния текст – конкурсът се обявява ежегодно със заповед на кмета на общината в едномесечен срок от влизането в сила на решението за приемане на бюджет на Община Русе. В чл. 10, ал. 1, т. 2 думата „възпитание“ се заменя с думата „образование“. В чл. 11, т. 3 думите „ по програмата“ се заменят с думите „ от общината“. В чл. 13, ал. 2, т. 6 думата „платено“ отпада. В чл. 14, т. 3 думите „ в чужбина“ се заменят с думите „извън град Русе“. В чл. 24, числото „21“ се заменя с числото „23“. В чл. 34, ал. 1, т. и ал. 2, т. 3 думите „фирми“ отпадат. В чл. 34, ал. 1 и ал. 2, точки 6, 7 и 8 отпадат. В чл. 38, точка 3 отпада точка 4 и става точка 3. И в параграф 1, точка 1 отпада, а точка 2 става точка 1. В останалата част поддържаме предложението.

 **Чл.-кор. проф. Хр. Белоев**: Благодаря.Въпроси и изказвания? Не виждам, режим на гласуване.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 464**

На основание чл. 21, ал. 2, във връзка с чл. 21, ал. 1, т. 23 и чл. 17, ал. 1, т. 5 от ЗМСМА и чл. 18, ал. 2, т. 3 от Закона за закрила и развитие на културата, Общинският съвет реши:

 1. Приема „Правилник на Програма „Култура“ на Община Русе за финансиране на проекти в областта на изкуствата и културата“ и утвърждава приложенията към него. Правилникът е неразделна част от решението.

2. Отменя Правилата за реда и условията за финансиране на проекти в областта на изкуството и културата от бюджета на Oбщина Русе.

**29 Точка**

**Участие в процедура за присъждане на Етикет за добро управление на местно ниво**

 **Чл.-кор. проф. Хр. Белоев:** Господин Карапчански.

 **Г-н Стр. Карапчански:** Уважаеми госпожи и господа общински съветници, както знаете през 2013 г. Русе беше една от 13-те български общини, на които беше присъден Етикета за иновации и добро управление. Това е една добра практика на Съвета на Европа, която се прилага в България от 2010 година насам. В момента от началото на годината има нова покана за кандидатстване със срок 11.04.2017 г. Освен настоящото решение на Общинския съвет за успешното кандидатстване е необходимо попълването на едни анкетни карти. Те бяха раздадени по време на комисиите, до момента имаме 19 попълнени карти от общински съветници, бих желал от трибуната на общинския съвет да ви помоля и останалите, които до момента не са попълнили анкетни карти, нашите стажанти ще имат готовност да ви съдействат. Наистина е много важно обективното мнение на всеки един от вас, за да може кандидатурата да бъде максимално пълна. Благодаря ви.

 **Чл.-кор. проф. Хр. Белоев:** Да, благодаря. Въпроси и изказвания по тази точка? Не виждам, режим на гласуване. Анкетните карти призоваха да ги попълваме, аз съм си попълнил карта, който не е попълнил да попълва, анонимна е. (коментар от зала не се чува) Има отзад въпроси, може да не отговаряте на всички, които ... (коментар от зала не се чува) Полуанонимна. Благодаря.

**Ръчно гласували:**

**Проф. Н. Михайлов – „за“.**

**КВОРУМ – 39. С 37 гласа „за”, 0 „против” и 2 „въздържали се” се прие**

**РЕШЕНИЕ № 465**

На основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с покана на Министерството на регионалното развитие и благоустройството до българските общини за участие в процедура по присъждане на Етикет за иновации и добро управление на местно ниво на Съвета на Европа и във връзка с предложение № 65/30.01.2017 г. от г-н Пламен Стоилов – кмет на Община Русе, общинският съвет реши:

1. Общината приема 12-те принципа за добро демократично управление на Съвета на Европа и се ангажира да продължи да ги прилага в дейността си.

2. Общинският съвет дава съгласието си за участие в процедурата по присъждане на Етикета за иновации и добро управление на местно ниво през 2017 г. на общината.

3. Възлага на кмета на общината да подготви и подаде необходимата документация за кандидатстване на общината по процедурата за присъждане на Етикета за иновации и добро управление на местно ниво през 2017 г.

 **Чл.-кор. проф. Хр. Белоев:** Тъй като имаше реплики, че е полуанонимна, има въпроси, които издават кой гласува. Аз не съм гласувал на тях да ви кажа, затова ... Тъй, че тия, които са я съставили да помислят за анонимността как да става.

**30 Точка**

**Даване на съгласие за издаване на запис на заповед от Община Русе, без протест и разноски в полза на МРРБ, Управляващ орган на Оперативна програма „Региони в растеж“ – Главна дирекция „Градско и регионално развитие“ по проект „Реконструкция и рехабилитация на пешеходна среда и изграждане на зони за обществен отдих“**

 **Чл.-кор. проф. Хр. Белоев:** Заповядайте, г-н Наков ли? (коментар от зала не се чува) Госпожа Бучуковска.

**Арх. Жив. Бучуковска**: Уважаеми общински съветници, Община Русе е бенефициент по проект „Реконструкция и рехабилитация на пешеходна среда и изграждане на зони за обществен отдих“. Съгласно условията на договор за получаване на авансово плащане за реализацията на проекта е необходимо представяне на запис на заповед за размера на аванса. Общинският съвет трябва да приеме решение за съгласие Община Русе да издаде запис на заповед в полза на МРРБ, както и да упълномощи кмета на Община Русе да подпише запис на заповед и всички изискуеми документи.

 **Чл.-кор. проф. Хр. Белоев:** Благодаря ви. Въпроси по тази точка? Не виждам, режим на гласуване.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 466**

 На основание чл. 21, ал. 2, във връзка с чл. 21, ал. 1, т. 23 от ЗМСМА, Общинският съвет реши:

 1. Дава съгласие Община Русе да издаде Запис на заповед, неотменимо и безусловно, без протест и разноски, платим на предявяване, със срок за предявяване за плащане – до два месеца след изтичане на крайния срок по изпълнение на договора за предоставяне на безвъзмездна финансова помощ, в полза на Министерство на регионалното развитие и благоустройството, Управляващ орган на ОПРР – Главна дирекция „Градско и регионално развитие ” в размер на 5 876 647,94 лв. (пет милиона осемстотин седемдесет и шест хиляди шестстотин четиридесет и седем лева и деветдесет и четири ст.), представляващи 35% от стойността на предоставената от Управляващия орган безвъзмездна финансова помощ по ОПРР по договор № BG16RFOP001-1.005-0002 от 12.12.2016г. за проект „Реконструкция и рехабилитация на пешеходна среда и изграждане на зони за обществен отдих“.

 2. Упълномощава Кмета на Община Русе да подпише записа на заповед и всички изискуеми документи в изпълнение на решението на Общински съвет – Русе.

**31 Точка**

**Даване на съгласие за издаване на запис на заповед от Община Русе, без протест и разноски в полза на МРРБ, Управляващ орган по Оперативна програма „Региони в растеж“ – Главна дирекция „Градско и регионално развитие“ по проект „Интегрирана система за градски транспорт на гр. Русе – 2 етап“**

 **Чл.-кор. проф. Хр. Белоев:** Господин Наков.

 **Г-н Дим. Наков:** Благодаря Ви, г-н Председателю. Уважаеми общински съветници, във връзка с изпълнение на договора и условията по него за реализация на проект „Интегрирана система за градски транспорт на гр. Русе – 2 етап“ е нужно Общинския съвет да даде съгласие Община Русе да издаде запис на заповед, както и да упълномощи кмета да я подпише. Благодаря ви.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 467**

 На основание чл. 21, ал. 2 във връзка с чл. 21, ал. 1, т. 23 от ЗМСМА, Общинският съвет реши:

 1. Дава съгласие Община Русе да издаде Запис на заповед, неотменимо и безусловно, без протест и разноски, платим на предявяване, със срок за предявяване за плащане – до два месеца след изтичане на крайния срок по изпълнение на договора за предоставяне на безвъзмездна финансова помощ, в полза на Министерство на регионалното развитие и благоустройството, Управляващ орган на ОПРР – Главна дирекция „Градско и регионално развитие ” в размер на 8 400 985,46лв. (осем милиона четиристотин хиляди деветстотин осемдесет и пет лева и четиридесет и шест ст.), представляващи 35% от стойността на предоставената от Управляващия орган безвъзмездна финансова помощ по ОПРР по договор № BG16RFOP001-1.005-0001-С01 от 05.01.2017г. за проект „Интегрирана система за градски транспорт на гр. Русе – 2 етап“.

 2. Упълномощава Кмета на Община Русе да подпише записа на заповед и всички изискуеми документи в изпълнение на решението на Общински съвет – Русе.

**32 Точка**

**1. Приемане на промяна в наименованията, капацитета и вида на социалните услуги – делегирани от държавата дейности. 2. Актуализиране на Общинска стратегия за развитие на социалните услуги в Община Русе 2016-2020 г.**

 **Чл.-кор. проф. Хр. Белоев:** Заповядайте, госпожа Личева.

 **Г-жа М. Личева:** Уважаеми общински съветници, през месец март 2016 г. с ваше решение 161 приехме общинска стратегия за развитие на социалните услуги в Община Русе за период 2016-2020 г. Във връзка с публикувани изменения в брой 89 на ДВ от миналата година през месец ноември в Правилника за прилагане на закона за социално подпомагане влязоха в сила от 11.11.2016 г. някои изменения и съответно настоящото предложение е свързано с въвеждане в съответствие на нашата стратегия с промените. Първата част е свързана с промяна на абревиатурите на някои социални услуги така, както сме ви ги представили в Приложение 1. Втората част на предложението е свързано с промяна капацитета на услугите. И искам само да ви уведомя, че поради допусната техническа грешка в изписването на две от цифричките на две от услугите ви предлагам следните изменения: в Приложение 1, в ред 5 Дневен център за деца с увреждане, седмична грижа, в колона 2 капацитет числото 10 се заменя с числото 20 и в ред 6 Дневен център за деца с увреждане седмична грижа в колона 2 капацитет число 20 се заменя с числото 10. Благодаря ви.

 **Чл.-кор. проф. Хр. Белоев:** Благодаря. Въпроси и изказвания по тази точка? Не виждам, режим на гласуване.

**Ръчно гласували:**

**Д-р Т. Константинова – „за“.**

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 468**

На основание чл. 21, ал. 2, във връзка с чл. 21, ал. 1, т. 12 от ЗМСМА, чл. 19, ал. 2 от Закона за социално подпомагане, чл. 36, чл. 36б, ал. 3 т. 7 и § 40 от Преходни и Заключителни разпоредби към Постановление № 288 от 4 ноември 2016 г. от Правилника за прилагане на Закона за социално подпомагане, Общинският съвет реши:

1. Приема промяната в наименованията, капацитета и вида на социалните услуги – делегирани от държавата дейности и местни дейности, описани в Приложение №1, неразделна част от решението.

2. Актуализира Общинска стратегия за развитие на социалните услуги в Община Русе (2016-2020 г.), в изпълнение на Областната стратегия за развитие на социалните услуги в Област Русе (2016-2020 г.), съгласно Приложение 2 – Проект за изменение и допълнение на Общинска стратегия за развитие на социалните услуги в Община Русе (2016-2020 г.), неразделна част от решението.

**33 Точка**

**Приемане на Наредба за изменение и допълнение на Наредба №17 за символиката на Община Русе**

 **Чл.-кор. проф. Хр. Белоев:** Орлин Дяков, председател на комисия, председател на работната група.

 **Г-н О. Дяков:** Уважаеми колеги, първо да благодаря на всички, които участваха активно в работата по промяната. Надявам се да сме я направили качествено и тази наредба да работи по дълго време. Целта на промените са да се издигне авторитета на „Награда Русе“, както и да се осъвремени в някаква степен наредбата. В нея има и една нова част, това е наградата за млад творец. Наградата се учредява от ..., тоест наградният фонд е изцяло по дарение от г-жа Диана Мусева, която е тука сред нас. По нейни думи дарението е осигурено, докато съществува тази награда, тя ми потвърди това нещо. Ако имате някакви въпроси, мога да отговарям.

 **Чл.-кор. проф. Хр. Белоев:** Въпроси и изказвания по тази точка? Доктор Константинова, заповядайте.

 **Д-р Т. Константинова:** Искам да поздравя г-жа Диана Мусева, която е доказателство за това, че все още в нашето общество, в града ни и в България има хора, които носят морала и ценностите на предците ни. Поздравявам я за тази инициатива. И с нетърпение очаквам следващите години, в които ще можем да бъдем свидетели на награждаването на млади творци.

 **Чл.-кор. проф. Хр. Белоев:** Благодаря. Други? Не виждам, режим на гласуване на точката.

**КВОРУМ – 43. С 42 гласа „за”, 0 „против” и 1 „въздържали се” се прие**

**РЕШЕНИЕ № 469**

 На основание чл. 21, ал. 2, във връзка с чл. 21, ал. 1, т. 23 от ЗМСМА, чл. 79 от Административнопроцесуалния кодекс и чл. 8 от ЗНА, Общинският съвет реши:

 Приема Наредба за изменение и допълнение на Наредба № 17 за символиката на Община Русе, както следва:

§. 1. В чл. 26, ал. 1, т. 2 след израза „изключителни постижения в областта“ се добавя „на образованието“ и се поставя запетая.

§. 2. Точка 3 на чл. 26, ал. 1 от наредбата се отменя.

§. 3. Чл. 27, ал. 1 придобива следната редакция: „Предложения за удостояване със званието се внасят до Общинския съвет от кмета на Общината или от общински съветници. Номинации за званието от структури на гражданското общество, културни и други институции могат да се отправят до кмета на Общината или общински съветник.“

§. 4. Чл. 27, ал. 2 става: „Предложението се разглежда на председателски съвет, който излиза със становище, което се прилага към него.“

§. 5. В чл. 27 се създава нова алинея 3 като следва: „След процедура по алинея 2 предложението се внася за разглеждане от постоянните комисии и на заседание на Общински съвет – Русе.“

§. 6. В чл. 40, ал. 1 отпада текста „през изминалата година“.

§. 7. В Глава 4 се създава нов Раздел VIII “Награда „Млад творец“ на името на актьорите Яна и Георги Стефанови“ със следното съдържание:

„Чл. 74a. (1) С Наградата „Яна и Георги Стефанови“ се удостояват млади творци в областта на изкуствата и културата на възраст до 30 години от гр. Русе за изключителни творчески и артистични постижения и завоювани награди от национални и международни конкурси, състезания и прегледи за текущия творчески сезон.

(2) Наградата не се връчва посмъртно;

(3) Наградата не може да бъде връчвана на едно лице повече от един път;

Чл. 74б. Наградата се придружава от парична сума в размер от 600 (шестстотин) лв., и награден знак, осигурени от семейството на Яна и Георги Стефанови.

Чл. 74в. (1) Предложенията могат да се внасят от учебни заведения и културни организации и трябва да съдържат изчерпателна информация и мотивировка.

(2) Предложенията се внасят всяка година в Дирекция „Култура и образование” на Община – Русе до 10 май на текущата календарна година.

Чл. 74г. (1) Носителят на наградата се определя със заповед на Кмета на Община Русе по предложение на назначена от кмета Комисия в състав: Зам.-кмет по хуманитарни дейности на Община – Русе, Директор на Дирекция “Култура и образование”, членовете на ПККРВ при ОбС и двама представители на Дирекция “Култура и образование”.

(2) Комисията се председателства от Председателя на ПККРВ при ОбС.

(3) При необходимост в състава на комисията могат да бъдат привличани и експерти.

(4) Комисията излъчва наградения с тайно гласуване и обикновено мнозинство.

(5) Комисията съставя писмен протокол за решенията си, съдържащ конкретни мотиви за присъждане на наградата.

Чл. 74д. Наградата се връчва от Кмета на Община Русе или упълномощено от него лице в навечерието на 24 май.”

**34 Точка**

**Упълномощаване представляващия Община Русе в СД на дружеството да гласува за предоговаряне на банков кредит**

 **Г-н Дим. Кънчев:** Заповядайте, проф. Белоев.

 **Чл.-кор. проф. Хр. Белоев:** В съответствие с устава на „Сплендид“АД предлагам нашия представител Искрен Илиев да бъде упълномощен да гласува със „за“ ползване на кредит за оборотни средства от дружеството в размер до 25 000 лв. за срок от 2 години.

 **Г-н Дим. Кънчев:** Въпроси и изказвания? Няма, процедура на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 470**

 На основание чл. 21, ал. 1, т. 23 от ЗМСМА и чл. 71а от Устава на „СПЛЕНДИД“ АД, Общинският съвет реши:

1. Упълномощава Искрен Маринов Илиев, представляващ Община Русе, в качеството й на член на Съвета на директорите на „СПЛЕНДИД“ АД, да гласува „за“ ползването на кредит за оборотни средства от дружеството в размер до 25 хиляди лева за срок от 2 години.

**35 Точка**

**Промяна в състава на комисиите**

 **Чл.-кор. проф. Хр. Белоев:** Веселин Велчев, заповядай.

 **Г-н Вес. Велчев:** Уважаеми колеги, поддържам предложението, няма какво да добавя.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 471**

 На основание чл. 21, ал.1, т.1 и т. 23 от ЗМСМА и чл.39, ал.1 и ал.3 от Правилника за организацията и дейността на Общински съвет – Русе, неговите комисии и взаимодействието му с общинската администрация, Общинският съвет реши:

1. Освобождава Георги Петров Георгиев като член на Постоянната комисия по бюджет и финанси, като на негово място избира Теодор Руменов Георгиев.
2. Освобождава Георги Петров Георгиев като член на Постоянната комисия за установяване на конфликт на интереси, като на негово място избира Теодор Руменов Георгиев.
3. Освобождава Георги Петров Георгиев като член на Постоянната комисия по младежта и спорта, като на негово място избира Теодор Руменов Георгиев.

**36 Точка**

**Избор на обществен посредник**

 **Чл.-кор. проф. Хр. Белоев:** Предлагам следната процедура по тази точка: председателя на работната група Иво Пазарджиев, на комисията, председател на комисията да докладва за работата на комисията, след което да дадем възможност на кандидатите за посредник, обществен посредник в рамките на 3 минути да представят своите платформи. След това да имаме възможност да зададем въпроси и изказвания, и да се гласува за всеки един поотделно по реда, по който са предложени в доклада, това е реда на подаване на документите от тях. Постъпило е заявление от Ирина Матева-Кънчева, с което се оттегля, тоест кандидатите остават трима. По тази процедура имате ли някакви възражения? Не виждам. Председателят на комисията Иво Пазарджиев.

 **Г-н Иво Пазарджиев**: Уважаеми г-н Председател, уважаеми г-н Кмете, уважаеми колеги общински съветници, с решение от месец ноември 2016 г. беше насрочен конкурс за избор на обществен посредник, със същото решение беше избрана и комисията, която да проведе събеседването с кандидатите. След избора комисията проведе заседание, на което беше утвърдена покана, същата беше публично оповестена съгласно изискванията на Правилника за организацията и дейността на обществения посредник на територията на Община Русе. След обявяването на поканата постъпиха 4 заявления за кандидатите за обществен посредник, а това бяха именно: Здравко Димитро Паскалиев, Ирина Петрова Матева-Кънчева, Йордан Петров Борисов и Юрий Михайлов Георгиев. След проверка на обстоятелствата дали отговарят на изискванията съгласно ЗМСМА и нашия правилник всички бяха допуснати до събеседване. Комисията проведе събеседването, за което имате подробна информация в предложението, в обстоятелствената му част. На днешното заседание, за да бъде избран обществен посредник съгласно чл. 21а, ал.4, както и чл. 8 ... от ЗМСМА, както и чл. 8, ал. 1 от Правилника за организацията и дейността на обществения посредник на територията на Община Русе би следвало да бъде избран с 2/3 мнозинство от общия брой на общинските съветници. Ако на днешната сесия не бъде избран обществен посредник съгласно чл. 8, ал. 2 от Правилника за организацията и дейността на обществения посредник на територията на Община Русе процедурата ще бъде извършена повторна процедура в рамките на 1 месец. След извършеното събеседване, както докладва председателя на 16.02.2017 г. постъпи заявление от Ирина Петрова Матева-Кънчева, с което тя се оттегля от процедурата. Към настоящият момент имаме 3 кандидати, надявам се най-подготвения и най-добрия да бъде избран от нас. Благодаря ви.

 **Чл.-кор. проф. Хр. Белоев**: Благодаря ви. След доклада на председателя ви предлагам да гласуваме следната процедура: до 3 минути изслушване на кандидатите и гласуване за всеки един по отделно, по реда на подаване на документите, тоест реда, който беше в доклада. По тези 2 предложения нямаше преди доклада някой желание да се изказва. Все пак ще попитам отново по тази процедура има ли някакви други предложения? Няма, да гласуваме процедурата. Режим на гласуване.

**КВОРУМ – 44. С 43 гласа „за”, 0 „против” и 1 „въздържали се” се прие предложението.**

 **Чл.-кор. проф. Хр. Белоев:** По редът, така както обявихме предоставям думата на Здравко Паскалиев да представи своята програма. Тук ли е? (коментар от зала не се чува) Няма го. Следващият Йордан Борисов, заповядайте на трибуната, имате 3 минути. След като започнете стартирам брояча и ще следите прозорчето там. Заповядайте.

 **Г-н Й. Борисов:** Благодаря. Добър ден, уважаеми г-н Председател, уважаеми представителство на администрацията на Община Русе, с уважение към вас уважаеми госпожи и господа общински съветници, телевизионни зрители, гости, не мога да си позволя да представя пред вас моите виждания за работата и дейността на обществения посредник, русенския обществен посредник затова съм ги систематизирал писмено. Съвсем накратко ще се представя пред вас, име и фамилия – Йордан Борисов, образование – висше история, журналистика, право. Семейно положение – женен, с два сина. Месторабота – 8 години обществен посредник на Община Иваново, 2 години и на Община, на Община Две Могили, 2 години и на Община Иваново и хоноруван преподавател по бизнес комуникации. Уважаеми госпожи и господа, институцията обществен посредник или местен омбудсман е надежда на хората да защитят законните си права, достойнство и справедливост. Правата, достойнството и справедливостта са вечните норми на поведение към човека. Всеки български гражданин има право да защити и на добра работеща, и прозрачна администрация, и добро управление. Тези права се гарантират и от Конституцията, договора за присъединяване на България към Европейския съюз, Хартата за правата гражданите на Европейския съюз и Кодекса за добро поведение на администрацията към гражданите ...

 **Чл.-кор. проф. Хр. Белоев:** Моля за тишина в залата.

 **Г-н Й. Борисов:** За съжаление те се нарушават ежедневно и точно тук, уважаеми дами и господа, започва мисията на обществения посредник като народен защитник. Как на практика аз мога да бъда полезен на хората на Община Русе? Първо създавам доверие между мен и гражданите с доброто си име известно в обществото. Доверието, уважаеми дами и господа, е много важен морален акт за дейността на обществения посредник. То е гаранция и за посещение на хората при него. Определям достъпна за гражданите приемна, която свободно да посещават, да подават жалби, да водим разговори, да консултирам и изслушвам. Да проучвам изложените в жалбите нарушени права и посреднича за тяхното отстраняване. Съдействам, това е ново пред общинската администрация и общинския съвет за спазване принципите на доброто и прозрачното управление, както и за подобряване условията за живеене в населените места чрез подкрепа на проекти, ремонт на инфраструктура, опазване на културно-историческото и архитектурно наследство, което за Русе е от съществено значение. Това е моя проверена идея, която реализирах в Две Могили, заслужава тя да бъде продължена и в Община Русе. Организира месечни приемни по населените места, които са предпочитан от мен начин да разговарям с хората. Ръководя се от върховенството на закона, но и от разбирането, че зад точката и запетаята започва човешкото отношение и представа за справедливост. Правата на човека винаги са били обетованата земя на закона и затова за тях е нужна ежедневна битка. Правомощията ми позволяват да се обърна към прокуратура, съд, министерства и областния управител. Участвам в сесиите на общинския съвет с предварително проучени докладни, мога да препоръчам, ако е необходимо разбира се подобряван работата на администрацията и административното обслужване. Прилагам добрите практики в местните институции и администрации на националния омбудсман Мая Манолова и европейския омбудсман Емили О‘Райли, с която водя дългогодишна кореспонденция. Създавам условия за съвместна работа с граждани и обществен съвет с гражданския съвет, с неправителствени ...

 **Чл.-кор. проф. Хр. Белоев:** Ориентирайте се към приключване.

 **Г-н Й. Борисов:** ... са лош знак, завършвам. За да бъдем полезни на гражданите на Община Русе не мога да изброя всичко, което съм предвидил в моята дейност, има го в концепцията приложена в документите за кандидатстване. Госпожи и господа, това може би да бъде моя скромен принос към гражданите на русенска община, които го заслужават. Зная как да го направя, имам волята за това. Благодаря.

 **Чл.-кор. проф. Хр. Белоев:** Благодаря ви. Предоставям думата на Юрий Георгиев. Заповядайте, имате 3 минути също на разположение.

 **Г-н Ю. Георгиев:** Уважаеми г-н Председател ...

 **Чл.-кор. проф. Хр. Белоев:** По-близо до микрофоните.

 **Г-н Георгиев:** ... уважаеми дами и господа общински съветници. Казвам се Юрий Георгиев и имам 15 години юридически стаж, 14 от които като адвокат. Баща съм на 2 големи дъщери и за съжаление след колегата, който изчерпа темата няма да остане много за добавяне. Така или иначе времето е ограничено, поради което ще допълня личния ми приоритет. Във фокусът на моята дейност, ако бъде гласувано доверие ще бъде главно чистотата на атмосферния въздух, наред с другите правомощия и задължения. Силно съм мотивиран никога да не се допусне отново времената от 1987 г., когато съпругата ми излизаше на протести с бебешка количка, не желая сега дъщеря ми да излиза с внучето ми. Искам младите хора да живеят добре в този град и съм твърдо решен да намеря разрешение на този проблем, ако той все още съществува. Тъй като в момента тече дело, не знаем какъв ще бъде изхода, но предвид характера на замърсяванията се страхувам, че рецидиви са възможни и за в бъдеще. Така, че моята концепция ви е раздадена, запознати сте по принцип с намеренията ми и държах да отбележа преди всичко този факт. Там, където не ми достигат правомощия ще търся съдействието на националния омбудсман, но съм твърдо решен да намеря решение на този проблем. Благодаря ви.

 **Чл.-кор. проф. Хр. Белоев:** Да, благодаря ви. Въпроси и изказвания? Въпроси може да се задават към всеки един поотделно, да се казва към кого или въпрос общ, на който и двамата да отговарят, всеки ще конкретизира. Имате думата за въпроси. Не виждам желаещи. Изказвания? Галин Григоров. Изказване? (коментар от зала не се чува) Процедура.

 **Г-н Г. Григоров:** Уважаеми г-н Председател, уважаеми г-н Кмете, колеги, искам от името на групата Патриотите-ВМРО-Глас народен да предложа 5-минутна почивка, ако няма изказвания и въпроси, в които да се вземе решение кой как мисли да гласува. Благодаря.

 **Чл.-кор. проф. Хр. Белоев:** Благодаря. Така, все пак има ли изказвания? Не видях. Пет минутна почивка обявявам, моля да бъдем точни и след 5 минути продължаваме.

***Почивка 5 минути.***

 **Чл.-кор. проф. Хр. Белоев:** Моля, заемете места в залата Емил Милушев, Пенчо Милков, Иво. Искрен, тука ли е в залата? Малка консултация на председателя. Благодаря. Моля, заемете места в залата, продължаваме своята работа. Запазете тишина, процедура по гласуване. Проверка на кворума, стартирайте. 41 общински съветници са се регистрирали с устройствата. Режим на гласуване. Започваме процедурата, въпреки че Здравко Паскалиев не се представи ще гласуваме и за него, тъй като не е оттеглена тази кандидатура. Ще проведем гласуване в следния ред: първо за Здравко Паскалиев, второ за Йордан Борисов и трето за Юрий Георгиев. Започваме за избор на обществен посредник за Здравко Паскалиев. Режим на гласуване.

**КВОРУМ – 46. С 0 гласа „за”, 26 „против” и 20 „въздържали се” не се прие предложението.**

 **Чл.-кор. проф. Хр. Белоев:** Гласуваме за обществен посредник за Йордан Борисов. Стартирайте гласуване. Трябва да имаме 2/3 от гласовете, за да бъде избран.

**КВОРУМ – 45. С 19 гласа „за”, 6 „против” и 20 „въздържали се” не се прие предложението.**

 **Чл.-кор. проф. Хр. Белоев:** Избор на обществен посредник за Юрий Георгиев.

**КВОРУМ – 45. С 17 гласа „за”, 5 „против” и 23 „въздържали се” не се прие предложението.**

 **Чл.-кор. проф. Хр. Белоев:** С това изчерпваме точката. (коментар от зала не се чува) Следваща точка ... не се избира обществен посредник. Следваща точка изказване на Светлозар Ангелов, в залата ли е? Моля? (коментар от зала не се чува) Какъв е проблема, изчакайте така? (коментар от зала не се чува) Проблеми с електронното гласуване, не са добавени имената на втория и третия, за които гласувахме ще трябва да ги повторим, за да има разпечатка електронно. Ще прегласуваме за Йордан Борисов и за Юрий Георгиев. Въведете така, както е необходимо. (коментар от зала не се чува) Чува се, но електронната разпечатка не може да я изкарат поименното, което го пращаме ... Така, всичко, както трябва ли е? Да, има го. Стартирана е процедурата, гласувайте за Йордан Борисов.

**КВОРУМ – 44. С 18 гласа „за”, 7 „против” и 19 „въздържали се” не се прие предложението.**

 **Чл.-кор. проф. Хр. Белоев:** И гласуването за Юрий Георгиев. Така, има ги имената, гласуваме.

**КВОРУМ – 45. С 17 гласа „за”, 5 „против” и 23 „въздържали се” не се прие предложението.**

 **Чл.-кор. проф. Хр. Белоев:** Няма избран обществен посредник, както Иво Пазарджиев при докладването, той каза, ако няма избран по какъв начин продължава процедурата отново.

**37 Точка**

**Изказванe на Светлозар Ангелов – вх.№ 121/13.02.2017 г.**

 **Чл.-кор. проф. Хр. Белоев:** Изказване на Светлозар Ангелов, в залата ли е? Няма го. Поради изчерпване на дневния ред закривам заседанието.

**Забележка:** Протоколите с резултатите от поименното гласуване по точки 2, 3, 4, 6, 7, 9, 10, 11, 12, 13, 14, 15, 16, 17, 18, 19, 20, 21, 22, 24, 25, 26 и 27 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ПРЕДСЕДАТЕЛ:**

**/П. Денчева-Лукова/ /чл.-кор. проф. дтн Хр. Белоев/**